अनुष्का शर्मा और विराट कोहली ने खास अंदाज में मनाया दूसरा करवा चौथ, Cute Photo हो रही है वायरल  
अनुष्का और विराट ने मनाया दूसरा करवा चौथ
सोशल मीडिया पर दिखा दोनों का क्यूट अंदाज
अनुष्का और विराट कोहली की फोटो हुई वायरल
करवा चौथ (Karwa Chauth) के त्योहापर पर पूरे देश में धूम मची हुई थी. केवल आम लोग ही नहीं, बल्कि बॉलीवुड सितारों ने भी करवा चौथ बड़े धूमधाम से मनाया गया. बॉलीवुड के कई जोड़े ऐसे थे, जिनका इस बार पहला या दूसरा करवा चौथ था, इसमें अनुष्का और विराट की जोड़ी भी शामिल है. अनुष्का शर्मा (Anushka Sharma) ने शादी के बाद अपना दूसरा करवा चौथ काफी शानदार तरीके से मनाया, जिसकी फोटो भी एक्ट्रेस ने अपने इंस्टाग्राम एकाउंट से शेयर की. करवा चौथ के मौके पर अनुष्का शर्मा और विराट कोहली इतने प्यारे लग रहे थे कि बॉलीवुड सितारों ने भी उनकी तारीफों के पुल बांध दिये. 
My partner for lifetime & beyond and my fasting partner for the day ???? Happy karvachauth to all 
A post shared by  AnushkaSharma1588 (@anushkasharma) on Oct 17, 2019 at 10:16am PDT

करवा चौथ के मौके पर अनुष्का शर्मा (Anushka Sharma) और विराट कोहली (Virat Kohli), दोनों ही पारंपरिक लुक में नजर आए. जहां अनुष्का शर्मा रेड प्रिंटेड साड़ी में दिखाई दीं, तो वहीं विराट कोहली ब्लैक कुर्ते में नजर आए. अपनी इस फोटो को साझा करते हुए अनुष्का शर्मा ने लिखा, "जीवनभर के लिए मेरा साथी और एक दिन के लिए मेरा फास्टिंग पार्टनर. सभी को करवा चौथ की बहुत-बहुत शुभकामनाएं." अनुष्का और विराट की इस फोटो पर प्रियंका चोपड़ा ने कमेंट करते हुए लिखा, "तुम दोनों सबसे ज्यादा क्यूट हो." इसके अलावा सिंगर नीति मोहन ने भी अनुष्का की फोटो पर अपना रिएक्शन दिया. 
It's heaven, when you don't sense time passing by ... It's heaven, when you marry a good 'man' ... 
A post shared by  AnushkaSharma1588 (@anushkasharma) on Dec 10, 2018 at 9:15pm PST

बता दें कि अनुष्का शर्मा (Anushka Sharma) और विराट कोहली (Virat Kohli) ने साल 2017 में 11 दिसंबर को शादी की थी. दोनों की शादी की फोटो और वीडियो ने सोशल मीडिया पर कब्जा जमा लिया था, क्योंकि फैंस को इस जोड़ी की शादी का बहुत बेसब्री से इंतेजार था. शादी के अलावा भी दोनों की फोटो और वीडियो हमेशा सुर्खियां बटोरती हैं. वहीं, वर्क फ्रंट की बात करें तो अनुष्का शर्मा आखिरी बार फिल्म जीरो में नजर आई थीं. इस फिल्म में उनके साथ शाहरुख खान और कैटरीना कैफ भी मुख्य भूमिका में दिखाई दिए थे. हालांकि, फिल्म बॉक्स ऑफिस पर ज्यादा कमाल नहीं कर पाई, इसके बावजूद लोगों को अनुष्का की एक्टिंग काफी पसंद आई थी.